b'\n_START_ARTICLE_\nHonningf\xc3\xa6lde\n_START_PARAGRAPH_\nEn Honningf\xc3\xa6lde (engelsk honey trap) er betegnelsen for at benytte forf\xc3\xb8relse til at lokke en person i en form for f\xc3\xa6lde, s\xc3\xa6rlig i forbindelse med kriminalitet eller spionage. _NEWLINE_Et velkendt opl\xc3\xa6g er at en person som har adgang til sensitive oplysninger bliver lokket i et f\xc3\xb8lelsesm\xc3\xa6ssig eller kompromitterende situation af en agent, hvorefter personen kan afpresses til at udlevere oplysninger eller p\xc3\xa5virke sine kontakter til fordel for agentens dagsorden. Denne pression kan blandt andet udm\xc3\xb8ntes ved trusler om en falsk voldt\xc3\xa6gtsanmeldelse eller trusler om at offentligg\xc3\xb8re billeder eller video af situationen til p\xc3\xa5g\xc3\xa6ldendes p\xc3\xa5r\xc3\xb8rende. Det er p\xc3\xa5st\xc3\xa5et at Werna Gerhardsen skal v\xc3\xa6re g\xc3\xa5et i en honningf\xc3\xa6lde under et bes\xc3\xb8g i Jerevan i Armenien, og at dette senere blev benyttet af en sovjetisk efterretningstjeneste. En variant er at et reelt k\xc3\xa6rlighedsforhold som senere bliver udnyttet ved at en eller begge partene i forholdet bliver afpresset. Et kendt eksempel fra Norge er Gunvor Galtung Haavik, som blev Norges mest kendte spion efter at have indledt et forhold til en russisk krigsfange. _NEWLINE_Et andet kendt tilf\xc3\xa6lde er Mordechai Vanunu som blev narret af en kvindelig israelsk agent til at rejse til Rom. I Rom blev han kidnappet af Mossad og f\xc3\xb8rt til Israel, hvor han blev stillet for retten for forr\xc3\xa6deri og spionage, og d\xc3\xb8mt til 18 \xc3\xa5rs f\xc3\xa6ngsel._NEWLINE_I 2009 udsendte det britiske efterretningstjeneste MI5 et 14-siders dokument til hundredvis af britiske banker, virksomheder og finansielle institutter med titlen "Truslen fra kinesisk spionage". Dokumentet beskrev et vidtsp\xc3\xa6ndende kinesisk fors\xc3\xb8g p\xc3\xa5 at at afpresse vestlige forretningsfolk ved hj\xc3\xa6lp af seksuelle forhold. Dokumentet advarede is\xc3\xa6r om at kinesiske efterretningstjenester fors\xc3\xb8ger at opbygge "l\xc3\xa6ngerevarende forhold" og var kendt for at have "udnyttet svagheder s\xc3\xa5som seksuelle forhold til at presse personer til at samarbejde med sig."_NEWLINE_I popul\xc3\xa6rkultur er honningf\xc3\xa6lder kendt fra James Bond filmene og ikke mindst en episode i TV-serien Seinfeld, hvor George Costanza ender med at v\xc3\xa6re l\xc3\xa6nket fast til en hotelseng, ber\xc3\xb8vet af en attraktiv og forf\xc3\xb8rerisk kvinde som skuffet udbryder "Jeg har spildt hele morgenen med dig for kun otte dollar?"'